Bestyrelsesmøde i SAS løbeklub den 21. januar 2025.

Til stede: Leif, Allan, Henrik, Jimmy og Anne.

Agendaen er planlægning af generalforsamlingen samt lidt snak om klubbens fremtid.

Der indkaldes til den årlige generalforsamling i løbeklubben den 3. april 2025 klokken 17. Allan skriver indkaldelse til generalforsamlingen, og slår den op på hjemmesiden. Leif spørger revisorer og suppleanter om de modtager genvalg. Allan og Jimmy er på valg i år, og modtager genvalg. Allan reserverer lokaler i SAS Klubbens klubhus.

Anne foreslår, at der bliver arrangeret en mini træningslejr for klubbens medlemmer med en overnatning et sted på Sjælland, hvor vi kan løbe eller gå en lille tur sammen, og bagefter hygge med en god middag og socialt samvær. Lidt ligesom i de gode, gamle dage til de forskellige stævner, som løbeklubben har deltaget i. Vi foreslår, at der nedsættes et udvalg til at arrangere dette, ligesom til vores jubilæumsfest for et par år siden. Vi vil stille dette forslag til vores generalforsamling, så generalforsamlingen kan være med til at beslutte, hvorvidt det er en god idé eller ej.

Allan undersøger, om det er muligt at få tilskud fra SAS-klubben.

Referent: Allan Holst Olsen.